A Bizottság határozata
(1991. december 4.)
a friss hús Közösségbe történő behozatalára feljogosított svájci létesítmények jegyzéke tekintetében a 82/734/EGK tanácsi határozat módosításáról
(92/2/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 91/497/EGK irányelvvel [1] módosított, a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [2] és különösen annak 4. cikkének (1) bekezdésére és 18. cikkének (1) bekezdésére,
tekintettel a legutóbb a 89/321/EGK rendelettel [3] módosított, a harmadik országból behozott friss sertéshús trichinella vizsgálatáról szóló, 1976. december 21-i 77/96/EGK tanácsi irányelvre [4] és különösen annak 4. cikkére,
mivel a friss hús Közösségbe való behozatalára feljogosított, harmadik országban található létesítmények jegyzékének módosításakor, illetve kiegészítésekor követendő eljárást a 90/13/EGK bizottsági határozat [5] állapította meg;
mivel a friss hús Közösségbe való behozatalára feljogosított svájci létesítmények jegyzékét először a legutóbb az 1991. május 30-i, C (91) 1060 bizottsági határozattal [6] módosított 82/734/EGK tanácsi határozat [7] állította össze;
mivel a 72/462/EGK irányelv 5. cikke, valamint a szarvasmarhafélék, a sertések és friss hús tagsággal nem rendelkező országokból történő behozatalával kapcsolatosan végzett helyszíni vizsgálatok bevezetéséről szóló, 1986. április 11-i 86/474/EGK bizottsági határozat [8] 2. cikkének (1) bekezdése alapján végzett rutinvizsgálat feltárta, hogy néhány létesítmény higiéniai színvonala megváltozott az utolsó vizsgálat óta;
mivel a létesítmények jegyzékét ezért módosítani kell,
ELFOGADTA EZT A HATÁROZATOT:
1. cikk
A 82/734/EGK határozat melléklete helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 1991. december 4-én.